RĪGAS VALSTSPILSĒTAS PAŠVALDĪBAS IZGLĪTĪBAS, KULTŪRAS UN SPORTA DEPARTAMENTS

SPORTA UN JAUNATNES PĀRVALDE

Krišjāņa Valdemāra iela 5, Rīga, LV - 1010, tālrunis 67026816, e-pasts iksd.sportjaun@riga.lv

NOLIKUMS

Rīgā

|  |  |  |
| --- | --- | --- |
| 17.02.2025. |  | Nr. DIKS-25-15-nos |

|  |
| --- |
| **Mākslas projekta "StaroJums” vides objektu konkursa,****gatavojoties XIII Latvijas Skolu jaunatnes dziesmu un deju svētkiem, nolikums** |

# ****Vispārīgie jautājumi****

1. Šis nolikums izstrādāts pamatojoties uz Valsts Izglītības satura centra (turpmāk – VISC) “XIII Latvijas Skolu jaunatnes dziesmu un deju svētku vizuālās un vizuāli plastiskās mākslas projekts “StaroJums”” nolikumu (turpmāk – VISC nolikums), kas apstiprināts ar VISC 2024.gada 16.oktobra rīkojumu Nr. 4.1-07/81, un nosaka mākslas projekta “StaroJums” Rīgas kārtas vides objektu konkursa (turpmāk – Konkurss) norises kārtību, gatavojoties XIII Latvijas Skolu jaunatnes dziesmu un deju svētkiem (turpmāk – Svētki).
2. Konkursa mērķis ir sekmēt bērnu un jauniešu radošo darbību un izaugsmes iespējas, līdzdalību Dziesmu un deju svētku procesā un kultūras mantojuma apguvē, iesaistoties Latvijas Skolu jaunatnes dziesmu un deju svētku tradīcijas saglabāšanā un pilnveidē.
3. Konkursa uzdevumi ir:
	1. stiprināt bērnu un jauniešu patriotismu un valstisko apziņu, bagātināt kultūrvēsturisko pieredzi, veicinot radošo spēju attīstību;
	2. sniegt iespēju piedalīties Svētku mākslas projektā un, izvērtējot Dalībnieku radošo sniegumu, izvirzīt Svētkiem;
	3. veicināt izglītības iestāžu mākslas pedagogu sadarbību un pieredzes apmaiņu.
4. Konkursu rīko Rīgas valstspilsētas pašvaldības Izglītības, kultūras un sporta departamenta (turpmāk – Departaments) Sporta un jaunatnes pārvalde (turpmāk – Pārvalde) sadarbībā ar Rīgas Bērnu un jauniešu centra “Laimīte” Rīgas Interešu izglītības metodisko centru (turpmāk – Centrs).
5. Atbildīgā par Konkursu – Centra vizuālās un vizuāli plastiskās mākslas jomas galvenā speciāliste Līga Baņķiere, tālrunis 29769386, e-pasts: lbankiere@edu.riga.lv.
6. Konkursa nolikums tiek publicēts Centra tīmekļvietnē www.intereses.lv.
7. **Konkursa norises laiks, pieteikumu iesniegšana,**

**dalībnieki un dalības nosacījumi**

1. Konkurss notiek divās kārtās.
2. Konkursa I kārta notiek attālināti, ievērojot, ka Rīgas valstspilsētas pašvaldības izglītības iestādes (turpmāk – Iestāde) pedagogs līdz 2025.gada 25.februāra plkst. 23.00:
	1. aizpilda tīmekļvietnē: https://forms.office.com/e/J3h6fmS9BS pieteikuma anketu dalībai Konkursā;
	2. nosūta uz e-pastu: lbankiere@edu.riga.lv prezentāciju (PowerPoint, Canvas u.tml.) par vides objektu (turpmāk – Darbs), kurā iekļauta:
		1. Darba maketa foto jpg, png,
		2. trīsdimensiju vizualizācija vidē: zīmējums, kolāža, fotokolāža, datorgrafika pdf formātā,
		3. idejas apraksts, Darba izmēri, materiāli – piemēroti eksponēšanai ārā, stiprinājumi, cita svarīga informācija kā pielikums word.docx.
3. II kārtas dalībnieku Darbu iesniegšana 2025.gada 25.martā Rīgas Bērnu un jauniešu centrā “Laimīte”, Baltāsbaznīcas ielā 14, Rīgā, atbilstoši VISC nolikuma 18.punkta nosacījumiem.
4. Konkursa dalībnieki ir Iestādes vizuālās, vizuāli plastiskās mākslas, dizaina un tehnoloģiju interešu izglītības programmu izglītojamie (turpmāk – Dalībnieki) šādās vecuma grupās:
	1. 1. – 3.klašu grupa;
	2. 4. – 6.klašu grupa;
	3. 7. – 9.klašu grupa;
	4. 10. – 12.klašu grupa.
5. Konkursa tematika:
	1. saules starojums – saules simbols tērpos, rakstos, sadzīvē, telpā, nemateriālajā kultūras mantojumā, tai skaitā latviešu tautas folklorā;
	2. kultūras starojums – savas pilsētas, novada ainavas, vēsturiskās un kultūras vērtības;
	3. Latvijas starojums – vēsturiskais un nemateriālais mantojums, daba, vērtības;
	4. cilvēka iekšējais starojums – dzimta, ģimene, laime, prieks.
6. Dalības nosacījumi:
	1. Dalībnieki veido individuālos, kopdarbus (no divi līdz trīs autori) un grupas darbus (no četriem līdz septiņiem autoriem) atbilstoši tēmai;
	2. Dalībnieki veido Darbus, kas labi saskatāmi pilsētvidē, dekoratīvi gan tuvplānā, gan no attāluma kā dienas gaišajā laikā, tā iedegoties pilsētas apgaismojumam. Darbus izgatavo no eksponēšanai ārtelpā piemērotiem materiāliem un izturīgus pret vēja brāzmām. Darbu konstrukcijai jābūt stabilai un drošai, jābūt pievienotiem stiprinājumiem, ja tādi nepieciešami; ieteicams veidot ne vairāk kā 2 m vienā dimensijā;
	3. visiem Darbiem tiek pievienots īss idejas apraksts (3 – 5 teikumi).
7. Konkursa I kārtā piedalās tikai nolikuma 8. punktā noteiktajā laikā un kārtībā pieteiktie Darbi.
8. Katrs pedagogs var pieteikt līdz septiņiem Darbiem no vienas izglītības programmas.
9. **Vērtēšanas noteikumi, rezultātu paziņošana, apbalvošana**
10. Konkursa I kārtas prezentācijas 2025.gada 5.martā vērtē Rīgas Bērnu un jauniešu centra “Laimīte” izveidota vērtēšanas komisija (turpmāk – Komisija) saskaņā ar šādiem vērtēšanas kritērijiem:
	1. atbilstība tēmai, nolikuma prasībām – no nulles līdz desmit punktiem;
	2. idejas oriģinalitāte, dizains – no nulles līdz desmit punktiem;
	3. mākslinieciskais risinājums (kompozīcija, krāsa, faktūra, forma, proporcijas, apjoms) – no nulles līdz desmit punktiem;
	4. iekļaušanās vidē – no nulles līdz desmit punktiem;
	5. racionāls un veiksmīgs tehniskais risinājums, materiālu pielietojums – no nulles līdz desmit punktiem.
11. Komisijas kopvērtējums veidojas no Komisijas locekļu piešķirto punktu summas, kas sadalīta ar Komisijas locekļu skaitu:
	1. I pakāpes diploms no 45,00 līdz 50,00 punktiem;
	2. II pakāpes diploms no 40,00 līdz 44,9 punktiem;
	3. III pakāpes diploms no 30,00 līdz 39,9 punktiem;
	4. pateicība par piedalīšanos līdz 30,00 punktiem.
12. Dalībai Konkursa II kārtā tiek izvirzīti I un II pakāpes augstāko iegūto punktu skaitu ieguvušie Darbi saskaņā ar Komisijas lēmumu.
13. Centrs apbalvo I kārtas Dalībniekus ar diplomiem vai pateicībām, saskaņā ar Komisijas lēmumu.
14. Komisijai ir tiesības lemt par atzinības/pateicības rakstu piešķiršanu pedagogiem.
15. Komisijas lēmums ir galīgs un neapstrīdams.
16. Informācija par Konkursa I kārtas rezultātiem un II kārtai izvirzītajiem Dalībnieku Darbiem tiks publicēta Centra tīmekļvietnē www.intereses.lv līdz 2025.gada 11.martam.
17. Konkursa II kārtas darbus vērtē Valsts Izglītības attīstības aģentūras izveidota vērtēšanas komisija saskaņā ar VISC nolikumu (skatīt https://www.visc.gov.lv/lv/nolikumi-prezentacijas-un-rezultati).
18. Informācija par Konkursa II kārtas rezultātiem tiks publicēta Centra tīmekļvietnē www.intereses.lv līdz 2025. gada 7.aprīlim.
19. Konkursa II kārtas noslēguma pasākums norisināsies 2025.gada 16.aprīlī plkst. 18.00, Rīgas valstspilsētas pašvaldības iestādes “Ziemeļrīgas kultūras apvienība” Mežaparka Lielās estrādes konferenču telpā, Kokaru zālē, Ostas prospekts 11, Rīgā.
20. **Dalībnieka personas datu aizsardzība attiecībā uz personas datu apstrādi**
21. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
22. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
23. Nolikumā noteikto mērķu sasniegšanai un Konkursa publicitātes nodrošināšanai, tiks veikta Dalībnieku fotografēšana un/vai video ierakstīšana, un Konkursa laikā iegūtās fotogrāfijas un/vai veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Centra Facebook kontā, tīmekļvietnēs www.iksd.riga.lv, www.intereses.lv.
24. Pārvalde un Centrs neuzņemas atbildību par trešo personu foto un/vai video uzņemšanu un to izmantošanu.
25. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Centra e‑pasta adresi intereses@riga.lv, norādot Dalībnieka identificējošu informāciju (piemēram, konkursa nosaukumu, fotografēšanas laiku un izskatu raksturojošu informāciju).
26. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu (turpmāk – Piekrišana). Pieteicējs pārliecinās par Piekrišanas esamību vai nodrošina Piekrišanas sagatavošanu (pielikums) pirms pieteikuma dalībai Konkursā iesniegšanas.
27. Dalībnieks/Dalībnieka likumiskais pārstāvis, pedagogs atbild par precīzu Dalībnieka datu iesniegšanu Centram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča 67181333 |

Pielikums

Rīgas valstspilsētas pašvaldības

Izglītības, kultūras un sporta departamenta

Sporta un jaunatnes pārvaldes

 17.02.2025. nolikumam Nr. DIKS-25-15-nos

“Mākslas projekta “StaroJums” vides objektu konkursa,

gatavojoties XIII Latvijas Skolu jaunatnes dziesmu un

deju svētkiem, nolikums”

**Likumiskā pārstāvja piekrišana nepilngadīga bērna personas datu publiskošanai**

**saistībā ar dalību mākslas projektā “StaroJums”**

|  |  |  |
| --- | --- | --- |
| Es, |  |  piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
|  [ ]  personas datu publiskošanai – fotogrāfiju un video Departamenta tīmekļvietnē [www.iksd.riga.lv](http://www.iksd.riga.lv), Rīgas bērnu un jauniešu centra “Laimīte” un Centra tīmekļvietnē www.intereses.lv, sociālā tīkla kontā *Facebook*.Esmu informēts, ka varu atsaukt savu piekrišanu personas datu publiskošanai, rakstot uz Centrae-pastu intereses@riga.lv. Centrs nodrošinās attiecīgās personas datu dzēšanu vai aizklāšanu. |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldes priekšniece, direktora vietniece  | D.Vīksna |

|  |
| --- |
| Baņķiere 29769386Juhņēviča 67181333 |